Tomas Pihlajamäki

Tomas Mikael Pihlajamäki (s. 26. tammikuuta 2000 Espoo) on suomalainen koripalloilija, pelipaikaltaan heittävä takamies, joka edustaa Korisliigassa pelaavaa Loimaan Korikonkareita. Pihlajamäki aloitti ammattilaisuransa Tampereen Pyrinnössä, jossa hän pelasi 3 kauden aikana yhteensä 81 Korisliigan runkosarjaottelua. Kolmen seuraavan kauden aikana hän siirtyi ensin Helsinki Seagullsista KTP-Basketiin, minkä jälkeen kesällä 2025 hän allekirjoitti marraskuun loppuun asti kattavan pelaajasopimuksen Loimaan Korikonkaireden (Bisons) kanssa.
Pihlajamäki on edustanut Suomen nuorisomaajoukkueita useissa arvokisoissa.
Pihlajamäen isä Tommi Pihlajamäki pelasi koripalloa pääsarjatasolla 1990-luvulla, muun muassa Pyrinnössä.
Seuraura.
Juniorivuodet.
Pihlajamäki on Tapiolan Hongan kasvatti ja aloitti koripallon pelaamisen viisivuotiaana. Hän edusti Hongan nuorisojoukkueita kaksi kautta B-poikien ja yhden kauden A-poikien SM-sarjassa saavuttaen B-poikien SM-hopeaa vuonna 2016. Lukioikäisenä hän pelasi neljä kautta Mäkelänrinteen lukion erikoisjoukkue HBA:ssa miesten toiseksi korkeimmalla sarjatasolla I-divisioona A:ssa. Vuonna 2018 hän kärsi pahasta loukkaantumisesta, josta toipumiseen kului lähes vuosi. 
Ensimmäiset ammattilaisvuodet.
Syksyllä 2020 Pihlajamäki siirtyi Korisliigassa pelaavaan Tampereen Pyrintöön muun muassa laadukkaana pitämänsä valmennuksen vuoksi. Alkukaudesta hän heitti parhaimmillaan 7. marraskuuta Lahti Basketballia vastaan neljä kolmen pisteen koria ja 16 pistettä. Pihlajamäki sai peliaikaa myös M1DA:ssa Pyrinnön akatemiajoukkueessa, jossa hän kuului joukkueen runkopelaajiin. Kauden ensimmäisessä divisioonaottelussaan Pihlajamäki teki 33 pistettä. 
Pihlajamäki pelasi Tampereella 3 kauden ja 81 ottelun ajan nousujohteisesti. Viimeisellä Pyrintö kaudellaan 2022–2023 Pihlajamäki kirjautti 10,2 pistettä, 2,6 levypalloa ja 1,6 syöttöä ottelua kohden ja pelasi 23:43 minuuttia per ottelu.
Korisliiga-vuodet 2023-2026.
Kesällä 2023 Pihlajamäki siirtyi Korisliigaa edustavaan Helsinki Seagullssiin. Kovassa seurassa Pihlajamäen peliaika pienentyi huomattavasti (12:35) ja pistekeskiarvokin puolittui. (4,8) Kesällä 2024 Pihlajamäki siirtyi Kotkaan, korvaamaan KTP-Basketin pelaajapulaa. Kaudella 2024–2025 Pihlajamäki pelasi Kotkassa yhteensä 30 ottelua 7,3 pisteen, 3 levypallon ja 1 syötön keskiarvoilla. Pelaten keskimäärin 16 minuuttia ottelua kohden. Pihlajamäki siirtyi kesällä 2025 Loimaan Korikonkareihin. Hän teki Korisliiga-kauden 2025–2026 avausottelussa 12 pistettä ja otti 2 levypalloa.
Maajoukkueura.
Pihlajamäki on edustanut Suomen nuorisomaajoukkueita yhteensä 34 arvokisaottelussa. 
Hän kuului Suomen turnauskokoonpanoihin alle 17-vuotiaiden MM-kilpailuissa vuonna 2016, alle 16-vuotiaiden EM-kilpailuissa vuosina 2015 ja 2016 (Suomen sijoitukset kuudes ja viides) sekä alle 18-vuotiaiden EM-kilpailuissa vuonna 2017.
Pelityyli ja ominaisuudet.
Pihlajamäki on pelannut tavallisimmin heittävänä takamiehenä, mutta pystyy pelaamaan myös pelintekijän paikalla. Pihlajamäki tunnetaan kentällä hyväksi heittäjäksi. Luonteeltaan intohimoiseksi taistelijaksi, joka haluaa voittaa. 
Hän pitää itse kehityskohteinaan muun muassa 1 vastaan 1 -puolustamistaan ja pallonkäsittelytaitoaan.